Hjalmar Askolin-Ingelberg

Fredrik Hjalmar Askolin-Ingelberg, ent. Ingelberg (24. syyskuuta 1882 Turku – 8. marraskuuta 1956 Tukholma) oli Suomen puolustusministeriön kansliapäällikkönä toiminut eversti, juristi ja liikemies.

Askolin-Ingelbergin vanhemmat olivat johtaja Fredrik Ingelberg ja Sofia Maria Helenius. Upseeritutkinnon hän suoritti 1903 ja oikeustutkinnon 1914. Askolin-Ingelberg palveli upseerina Suomen kaartissa 1903–1906. Rajamäen tehtaiden lainopillisena asiamiehenä 1915–1917 toiminut Askolin-Ingelberg työskenteli puolustusministeriössä ensin osastopäällikkönä ja sitten kansliapäällikkönä 1918–1922. Vuonna 1926 hänestä tuli Johannes Askolin -toiminimen johtaja ja Ab. Greggböle Egendomin toimitusjohtaja. Askolin-Ingelberg työskenteli erityisesti sahateollisuuden parissa. Suomen sisällissodassa Askolin-Ingelberg taisteli valkoisten puolella Jyväskylässä, toimi Lempäälän lohkon komentajana ja oli Viipurin valtauksessa kenraali Vilkaman esikuntapäällikkö. Hän toimi talvisodan jälkeen vapaaehtoisena SPR:n palveluksessa. Askolin-Ingelbergin puoliso oli Johannes Askolinin tytär ja perijätär Maini Askolin (k. 1929), jonka viides aviomies hän oli.

Lähteet

 Suomalaiset yritysjohtajat
 Suomalaiset everstit
 Suomalaiset juristit
 Suomen sisällissodan valkoiset
Vuonna 1882 syntyneet
Vuonna 1956 kuolleet